ปริมาณวิตามินซีของหน่อไม้ฝรั่งผัดกุ้งอาจมีการสูญเสียไปบ้าง เนื่องจากอะไร
a. หน่อไม้ฝรั่งยังอ่อน
b. ปริมาณของโซเดียม
c. ความร้อนในการปรุงอาหาร
d. พลังงานจากไขมัน
ข้อที่ถูกต้องคือ c.  เพราะว่า เพราะปริมาณวิตามินซีของหน่อไม้ฝรั่งผัดกุ้งอาจมีการสูญเสียไปบ้าง เนื่องจากความร้อนในการปรุงอาหาร ดังนั้นเพื่อรักษาคุณค่าวิตามินซีให้เหลืออยู่มากที่สุด จึงไม่ควรใช้เวลาในช่วงของการผัดหน่อไม้ฝรั่งนาน

สำหรับปริมาณคอเลสเตอรอลจากกุ้งกุลาดำถือว่ามีปริมาณไม่มาก เมื่อพิจารณาจากข้อแนะนำว่าไม่ควรกินคอเลสเตอรอลเกินวันละ 300 มิลลิกรัม ส่วนปริมาณโซเดียมไม่จัดว่าสูงเช่นกัน โดยคิดเป็นร้อยละ 39 ของปริมาณที่แนะนำให้กินคือ ไม่ควรเกิน 2,400 มิลลิกรัมต่อวัน

หน่อไม้ฝรั่งผัดกุ้ง เป็นเมนูที่สามารถกินได้ทั้งเด็กและผู้ใหญ่ เมื่อปรุงเสร็จแล้วมีสีสวยน่ากิน ยิ่งถ้าได้กุ้งกุลาดำซึ่งจะมีสีแดงสวยเมื่อสุกด้วยแล้ว ก็ยิ่งน่ากินมากยิ่งขึ้นไปอีก แต่ก็ต้องระวังเรื่องของปริมาณน้ำมันที่ใช้ผัดและปริมาณของเครื่องปรุงรสด้วย

สำหรับผู้ที่มีปัญหาเรื่องความดันเลือดสูงและไขมันในเลือดสูงอาจจะหลีกเลี่ยงโดยใช้น้ำมันในการผัดให้น้อยลง หรือไม่ใช้เลยโดยใช้กระทะเทฟลอนแทน แล้วลดปริมาณของโซเดียมโดยใช้ผลิตภัณฑ์เครื่องปรุงที่มีปริมาณโซเดียมต่ำแทนก็จะทำให้สุขภาพดียิ่งขึ้นและนับได้ว่าหน่อไม้ฝรั่งผัดกุ้งจานนี้เป็นอาหารเพื่อสุขภาพอีกจานหนึ่ง ถ้าไม่ใช้กุ้งอาจจะเปลี่ยนมาใช้เนื้อหมูไม่ติดมัน หรือเนื้อไก่ที่ไม่มีหนังแทนก็ได้

คุณค่าโภชนาการของหน่อไม้ฝรั่งผัดกุ้ง เมื่อกินกับข้าวสวย 1 จานให้พลังงาน 494 กิโลแคลอรี ซึ่งจัดว่าเป็นอาหารที่ให้พลังงานไม่สูงและค่อนข้างพอเหมาะ สำหรับผู้ที่ต้องการพลังงานวันละ 1,600 กิโลแคลอรี ได้แก่ เด็ก หญิงวัยทำงาน และผู้สูงอายุ นอกจากนี้ยังมีการกระจายพลังงานอยู่ในเกณฑ์ที่ดี คือ พลังงานที่มาจากโปรตีนอยู่ในช่วงร้อยละ 10-20 พลังงานจากคาร์ไบไฮเดรตอยู่ในช่วงร้อยละ 50-60 และพลังงานจากไขมันไม่เกินร้อยละ 30

เมื่อพิจารณาปริมาณโปรตีน พบว่าหน่อไม้ฝรั่งผัดกุ้งพร้อมข้าวสวยให้โปรตีนค่อนข้างดี คือ ประมาณร้อยละ 39 ของปริมาณที่แนะนำให้กินต่อวัน (แนะนำเฉลี่ยวันละ 50 กรัม) โดยเป็นโปรตีนที่มาจากเนื้อกุ้งเป็นส่วนใหญ่ จึงเป็นโปรตีนที่มีคุณภาพดี มีกรดอะมิโนที่จำเป็นต่อร่างกายครบถ้วน ส่วนปริมาณไขมันมีเพียงร้อยละ 26 ของปริมาณที่แนะนำให้กินต่อวันเท่านั้น (แนะนำเฉลี่ยวันละ 60 กรัม)

นอกจากนี้หน่อไม้ฝรั่งผัดกุ้งพร้อมข้าวสวย ยังให้ใยอาหารค่อนข้างสูง คือ คิดเป็นร้อยละ 17 ของปริมาณที่แนะนำต่อวัน (แนะนำ 25 กรัม) จึงมีผลดีต่อระบบขับถ่ายของร่างกาย ส่วนปริมาณวิตามินซีคิดเป็นร้อยละ 40 ของปริมาณที่แนะนำต่อวัน (แนะนำวันละ 60 มิลลิกรัม)

โดยสรุป หน่อไม้ฝรั่งผัดกุ้งกับข้าวสวย ให้คุณค่าโภชนาการที่ดีต่อสุขภาพ โดยผู้ที่ต้องการพลังงานวันละ 1,600 กิโลแคลอรี ยังอาจกินผลไม้เพิ่มเติมได้อีกเล็กน้อย เช่น ส้ม 1 ผลขนาดกลาง มะม่วง 1/2 ผลเล็ก ฝรั่ง 1/2 ผลขนาดกลาง สับปะรดหรือมะละกอ 4-5 ชิ้นพอคำ เป็นต้น
โภชนวิทยา